3.  การประกอบธุรกิจของแต่ละสายผลิตภัณฑ์

    0.  ลักษณะผลิตภัณฑ์

1.  กล่องพิมพ์พาณิชย์ (Commercial Printing) หรือกล่องพิมพ์ออฟเซ็ท แบ่งเป็น 2 ประเภท
    คือ

    -   กล่องพับแข็งธรรมดา (Folding Carton) หรือ กล่องใน (Inner Box)

  กล่องในเป็นบรรจุภัณฑ์ที่ทำจากกระดาษดูเพล็กซ์ (Duplex) และพิมพ์ด้วยระบบออฟเซต
  (Offset) ซึ่งสามารถพิมพ์ได้หลายสี และมีความคมชัด ทำให้กล่องในเป็นผลิตภัณฑ์ที่มีมูลค่าเพิ่ม
  (Value Added)
  เนื่องจากพิมพ์ลวดลายและสีสันได้สวยงามจึงเหมาะสำหรับบรรจุสินค้าที่ใช้เพื่อวัตถุประสงค์ในการตั้งแสดง
  (Display Item) และเหมาะสำหรับสินค้าที่มีน้ำหนักเบา ตัวอย่างกล่องประเภทนี้ ได้แก่
  กล่องบรรจุอาหาร กล่องบรรจุถุงมือยาง เป็นต้น

-   กล่องพับแข็งปะลอน (Offset and Flute)

  กล่องพับแข็งปะลอนเป็นบรรจุภัณฑ์ที่ผสมผสานจุดเด่นระหว่างกล่องพับแข็งธรรมดากับกล่องลูกฟูก
  ซึ่งกล่องพับแข็งปะลอนทำจากกระดาษดูเพล็กซ์ที่ผ่านการพิมพ์ด้วยระบบออฟเซตมาประกบ
  (Laminate) ด้วยกระดาษลูกฟูกเพื่อเพิ่มความแข็งแรง ซึ่งจะเลือกประกบด้วยกระดาษลูกฟูก 3
  ชั้น หรือ 5 ชั้น แล้วแต่ความแข็งแรงของกล่องที่ต้องการ
  กล่องพับแข็งปะลอนเน้นทั้งความสวยงามและความแข็งแรง
  จึงมีข้อดีกว่ากล่องพับแข็งธรรมดาและกล่องลูกฟูก คือ
  รับน้ำหนักสินค้าได้มากขึ้นและมีความสวยงามสามารถนำมาตั้งแสดงได้ด้วย
  จึงเหมาะสำหรับสินค้าที่ต้องการสร้างมูลค่าเพิ่ม รวมทั้งส่งเสริมให้ภาพลักษณ์ของสินค้าได้แก่
  กลุ่มลูกค้าตลาดบน (Hi-End) ที่มีตราสินค้าเป็นที่รู้จัก
  โดยกล่องประเภทนี้ถูกใช้เป็นบรรจุภัณฑ์สำหรับสินค้าขนาดใหญ่ได้โดยมีความสวยงามและใช้เพื่อการขนส่งได้ในตัวเอง
  ไม่ต้องบรรจุในกล่องลูกฟูกเพื่อการขนส่งอีกชั้นหนึ่ง
  จึงทำให้มีราคาสูงกว่ากล่องพับแข็งธรรมดาและกล่องลูกฟูก ตัวอย่างกล่องประเภทนี้ ได้แก่
  กล่องเครื่องใช้ไฟฟ้า กล่องอุปกรณ์อิเล็กทรอนิกส์ เป็นต้น

2.  กล่องลูกฟูก (Corrugated Box) หรือ กล่องนอก (Outer Box)

  กล่องลูกฟูกเป็นบรรจุภัณฑ์ที่ทำจากกระดาษคราฟท์
  โดยการนำกระดาษคราฟท์มาขึ้นลอนลูกฟูกและประกบด้วยกระดาษคราฟท์ทั้งด้านบนและด้านล่าง
  ซึ่งลอนลูกฟูกมี 4 ขนาด คือ ลอน C, ลอน A, ลอน B และลอน E
  เรียงลำดับจากลอนขนาดใหญ่ไปขนาดเล็ก
  ลูกฟูกลอนขนาดใหญ่จะมีความแข็งแรงและสามารถรับน้ำหนักได้ดีกว่าลอนขนาดเล็ก
  ดังนั้นการเลือกใช้จึงขึ้นอยู่กับ ขนาด ลักษณะ และคุณสมบัติของบรรจุภัณฑ์ที่ต้องการ
  ลอนลูกฟูกที่ประกบด้วยกระดาษคราฟท์ชั้นบนและชั้นล่างอย่างละ 1 ชั้น เรียกว่ากระดาษลูกฟูก 3
  ชั้น และหากต้องการความแข็งแรงมากขึ้นก็จะทำเป็นกระดาษลูกฟูก 5 ชั้น หรือ กระดาษลูกฟูก 7
  ชั้น ซึ่งจะทำให้กล่องลูกฟูกมีความทนทานและรับน้ำหนักได้มากขึ้น
  จึงเหมาะสำหรับสินค้าที่ต้องการบรรจุภัณฑ์ที่มีความแข็งแรงมาก อาทิเช่น ตู้เย็นขนาดใหญ่ เป็นต้น
  ปัจจุบันบริษัทฯ ผลิตกระดาษลูกฟูกขนาดลอน C และ B ซึ่งเป็นลอนขนาดใหญ่
  ในขณะที่บริษัทย่อยผลิตกระดาษลูกฟูกขนาดลอน E ซึ่งเป็นลอนขนาดเล็ก

  โดยโครงสร้างแล้ว กล่องที่ทำจากกระดาษลูกฟูกจะมีความแข็งแรงทนทานกว่ากล่องใน
  และสามารถรองรับน้ำหนักสินค้าได้ดี
  แต่จะขาดความสวยงามเนื่องจากการพิมพ์ลายและสีบนกระดาษลูกฟูกทำด้วยวิธีเฟล็กซ์โซ
  (Flexo) ซึ่งพิมพ์ได้เพียง 1 – 3 สี และเป็นสีที่ไม่ฉูดฉาด
  ซึ่งทำให้กล่องลูกฟูกมีราคาค่อนข้างต่ำเมื่อเทียบกับกล่องใน

3.  รับจ้างพิมพ์

  บริษัทฯ รับจ้างพิมพ์หนังสือและสื่อสิ่งพิมพ์ต่างๆ โดยการว่าจ้างบริษัท โรงพิมพ์ตะวันออก จำกัด
  (มหาชน) เป็นผู้ผลิตและส่งสินค้าแทน (Sub Contract) ซึ่งทำให้บริษัทฯ
  ได้ส่วนต่างกำไรในส่วนนี้ โดยที่บริษัทฯ เป็นผู้ทำสัญญารับจ้างผลิตโดยตรงกับลูกค้า
  ตัวอย่างหนังสือที่รับจ้างพิมพ์ ได้แก่ ตำราเรียน นิตยสารรายปักษ์ รายเดือนต่างๆ เป็นต้น

0.  การบริหารการผลิตและวัตถุดิบ

  ในการผลิต บริษัทฯ และบริษัทย่อยมุ่งเน้นการจัดสายการผลิตให้มีประสิทธิภาพ
  เพื่อให้เกิดความสูญเสียของวัตถุดิบในระหว่างกระบวนการผลิตให้น้อยที่สุด โดยบริษัทฯ
  จะประสานงานกับลูกค้าให้ตรวจสอบรูปแบบและสีของงานพิมพ์ (Proof)
  ให้เป็นไปตามที่ลูกค้าต้องการก่อนที่จะดำเนินการผลิต นอกจากนั้นบริษัทฯ
  ให้ความสำคัญในการตรวจสอบภาพและสีที่พิมพ์ออกมาในทุกขั้นตอนตลอดเวลาเพื่อไม่ให้เกิดความผิดเพี้ยนจากแบบ
  (Proof) ที่ต้องการ

  ในด้านการควบคุมวัตถุดิบ บริษัทฯ
  และบริษัทย่อยใช้นโยบายการเบิกจ่ายกระดาษตามระบบเข้าก่อน-ออกก่อน (FIFO)
  เพื่อป้องกันการเสื่อมคุณภาพของกระดาษ
  และการบริหารการซื้อกระดาษให้ซื้อตามขนาดพอดีของงานที่ใช้พิมพ์ตามความต้องการของลูกค้า
  เพื่อให้เกิดประสิทธิผลสูงสุด นอกจากนี้ บริษัทฯ และบริษัทย่อยยังใช้วัฒนธรรมการสื่อสารแบบ
  KAMBAN และระบบ JIT (Just-in-time)
  ซึ่งเป็นระบบการบริหารการผลิตในการบริหารการรับคำสั่งสินค้าและการสั่งวัตถุดิบที่ใช้ในการผลิตจากผู้ผลิตกระดาษให้สอดคล้องกันพอดี
  เพื่อให้กระบวนการผลิตเกิดมูลค่าเพิ่มและลดส่วนสูญเสียไปพร้อมๆ กัน ทำให้บริษัทฯ
  และบริษัทย่อยไม่ต้องรับภาระในการสั่งวัตถุดิบมาเก็บไว้ในคลังสินค้าเกินความจำเป็น

  บริษัทฯ และบริษัทย่อยยังมีสิ่งจูงใจในการผลิต (Production Incentive) ให้กับพนักงาน
  โดยผู้บริหารของบริษัทฯ และบริษัทย่อย นำแนวความคิดการทำงานร่วมกันเป็นหนึ่งเดียว (One
  Team) มาใช้
  โดยมีนโยบายให้ผลตอบแทนแก่พนักงานในส่วนการผลิตหากสามารถลดส่วนสูญเสียจากการผลิตและสามารถเพิ่มมูลค่าให้กับบริษัท
  ซึ่งนโยบายดังกล่าวนี้จะช่วยพัฒนาศักยภาพในการผลิตของบริษัทฯ และบริษัทย่อยให้ดียิ่งขึ้น
  ซึ่งบริษัทฯ
  และบริษัทย่อยมีแนวโน้มที่จะปรับลดอัตราการเผื่อส่วนสูญเสียในการผลิตลงตามประสิทธิภาพการทำงานที่เพิ่มสูงขึ้น

3.  การตลาดและสภาวะการแข่งขัน

1.  กลยุทธ์ทางการตลาด

    0.  คุณภาพของผลิตภัณฑ์

  บริษัทฯ และบริษัทย่อยให้ความสำคัญกับการผลิตสินค้าที่มีคุณภาพมาก
  โดยมีแผนกตรวจสอบคุณภาพผลิตภัณฑ์ (Quality Control: QC)
  ทำหน้าที่ควบคุมและตรวจสอบคุณภาพวัตถุดิบ สินค้าระหว่างการผลิต
  และสินค้าสำเร็จรูปให้ได้คุณภาพ และตรงตามที่กำหนด
  โดยจะทำการตรวจสอบคุณภาพสินค้าสำเร็จรูปใน 3 ด้านหลัก คือ
  การตรวจสอบน้ำหนักของกระดาษว่าได้แกรมตามที่กำหนด
  การตรวจสอบความสามารถในการรับแรงกดของกล่อง (Box Compression Press)
  เมื่อต้องวางซ้อนกล่องในการขนส่งสินค้า
  โดยลูกค้าจะเป็นผู้กำหนดน้ำหนักแรงกดที่กล่องจะต้องรองรับได้มาให้ผู้ผลิต
  และการตรวจสอบการรับการกระแทกจากของมีคม (Bursting)

  นอกเหนือจากการควบคุมและตรวจสอบคุณภาพสินค้าตลอดกระบวนการผลิตแล้ว การที่บริษัทฯ
  และบริษัทย่อยมีเทคโนโลยีการผลิตที่ทันสมัยที่สามารถรองรับการผลิตในปริมาณมากๆ
  นั้นยังช่วยควบคุมให้สินค้ามีคุณภาพเหมือนกันทั้งจำนวนอีกด้วย นอกจากนี้ บริษัทฯ
  และบริษัทย่อยยังได้รับการรับรองมาตรฐานอุตสาหกรรม ISO 9001: 2000 โดยบริษัทฯ
  ได้รับการรับรองมาตรฐานอุตสาหกรรม ISO 9001: 2000
  จากสถาบันรับรองมาตรฐานไอเอสโอ และบริษัทย่อยได้รับการรับรองมาตรฐานอุตสาหกรรม ISO
  9001: 2000 จาก United Registrar of Systems (Thailand) Limited
  ทำให้ลูกค้ามั่นใจได้ว่าบริษัทฯ
  และบริษัทย่อยมุ่งมั่นที่จะผลิตสินค้าที่มีคุณภาพโดยมีระบบการดำเนินงานที่เป็นไปตามมาตรฐาน ISO

1.  ความยืดหยุ่นในการเลือกใช้วัตถุดิบตามความต้องการของลูกค้า

  บริษัทฯ
  และบริษัทย่อยมีความยืดหยุ่นในการเลือกใช้วัตถุดิบให้สอดคล้องกับลักษณะการใช้งานและราคาที่ลูกค้าต้องการด้วย
  เนื่องจากบริษัทฯ มีแหล่งวัตถุดิบที่หลากหลายทั้งจากในประเทศและต่างประเทศ
  โดยไม่ได้ผูกขาดการซื้อวัตถุดิบจากผู้ผลิตวัตถุดิบกลุ่มใดกลุ่มหนึ่งโดยเฉพาะ ทั้งนี้
  เนื่องจากในปัจจุบันปริมาณอุปทานกระดาษมากกว่าอุปสงค์ (Supply over Demand)
  ทำให้สามารถเลือกซื้อวัตถุดิบที่มีคุณภาพเท่าเทียมกันจากแหล่งที่เสนอราคาที่ต่ำกว่า
  ผู้จำหน่ายวัตถุดิบจึงไม่มีอำนาจในการต่อรองราคาเหนือบริษัทฯ
  และยังส่งผลให้บริษัทมีความยืดหยุ่นในการผลิต
  สามารถปรับเปลี่ยนใช้วัตถุดิบที่มีคุณภาพดีกว่าหรือด้อยกว่าคู่แข่งได้
  ทั้งนี้ขึ้นกับความต้องการของลูกค้าเป็นสำคัญ
  ซึ่งทำให้บริษัทมีความได้เปรียบในการควบคุมต้นทุนวัตถุดิบโดยผลิตภัณฑ์ของบริษัทฯ
  และบริษัทย่อยมีราคาจำหน่ายที่ใกล้เคียงกับราคาตลาด

3.  การให้บริการ

  นอกจากการมุ่งเน้นที่คุณภาพสินค้าแล้ว บริษัทฯ
  และบริษัทย่อยยังให้ความสำคัญต่อการบริการที่ดีต่อลูกค้า อาทิ การส่งมอบสินค้าให้ตรงเวลา
  ทั้งนี้การบริหารการผลิตแบบ JIT และ KAMBAN ทำให้บริษัทฯ
  และบริษัทย่อยมีระบบการจัดการผลิตที่มีประสิทธิภาพ
  จึงสามารถส่งสินค้าให้ถึงมือลูกค้าตรงตามเวลาที่กำหนด รวมทั้งการให้บริการหลังการขาย
  โดยพร้อมให้คำปรึกษาทุกแง่มุมในเรื่องบรรจุภัณฑ์
  ตลอดจนการรับเอาความคิดเห็นของลูกค้าเพื่อนำมาปรับปรุงแก้ไขข้อบกพร่องของผลิตภัณฑ์และการบริการเพื่อสร้างความพึงพอใจให้กับลูกค้าให้ได้ดีที่สุด
  และการรักษาความสัมพันธ์ที่ดีกับลูกค้า

4.  ลักษณะผลิตภัณฑ์

  บริษัทฯ และบริษัทย่อยสามารถผลิตบรรจุภัณฑ์กระดาษได้หลากหลาย ทั้งกล่องพิมพ์พาณิชย์
  และกล่องลูกฟูก ทำให้บริษัทฯ และบริษัทย่อยมีศักยภาพในการผลิตบรรจุภัณฑ์กระดาษได้ครบวงจร
  ซึ่งแตกต่างจากผู้ผลิตรายอื่นๆ
  ที่มักจะมีความชำนาญในการผลิตเฉพาะบรรจุภัณฑ์ประเภทใดประเภทหนึ่งเท่านั้น และบริษัทฯ
  ยังมีความพร้อมในด้านการผลิต โดยบริษัทย่อย
  เป็นหนึ่งในผู้ผลิตบรรจุภัณฑ์กระดาษน้อยรายในประเทศไทยที่มีเครื่องจักรขนาดใหญ่ที่สามารถพิมพ์ออฟเซตกล่องขนาดใหญ่พิเศษ
  เช่น กล่องใส่เครื่องถ่ายเอกสาร กล่องโทรทัศน์ขนาดใหญ่ เป็นต้น
  รวมถึงมีบุคลากรที่มีทักษะและศักยภาพเพียงพอที่จะรองรับการผลิตกล่องพับแข็งปะลอนขนาดใหญ่ได้
  ทั้งนี้
  บริษัทย่อยเป็นผู้ผลิตบรรจุภัณฑ์ที่มีเครื่องพิมพ์ออฟเซตสำหรับผลิตกล่องขนาดใหญ่เพียงรายเดียวในประเทศไทยที่มีระบบการผลิตกล่องขนาดใหญ่ได้อย่างครบวงจร
  จึงทำให้มีความคล่องตัวมากกว่าคู่แข่งในการผลิตสินค้า

  นอกจากนี้ การที่บริษัทฯ และบริษัทย่อยมีระบบการผลิตที่ครบวงจรในโรงงานของบริษัทฯ
  ทำให้ง่ายต่อการควบคุมคุณภาพและป้องกันปัญหาหลายประการให้กับลูกค้า อาทิ
  การปลอมแปลงสินค้า เป็นต้น

5.  ความได้เปรียบในด้านที่ตั้ง

  การที่บริษัทฯ เป็นผู้ผลิตกล่องพิมพ์ออฟเซตรายใหญ่เพียงรายเดียวในพื้นที่ 14 จังหวัดภาคใต้
  โดยมีทำเลที่ตั้งอยู่ใกล้กับลูกค้า
  ทำให้มีความยืดหยุ่นและความคล่องตัวในการผลิตสินค้าและการให้บริการ
  จึงสามารถตอบสนองความต้องการของลูกค้าได้ในทันที
  และสามารถผลิตสินค้าตัวอย่างเพื่อเสนอลูกค้าได้ในระยะเวลาอันสั้น
  ทำให้มีความได้เปรียบคู่แข่งทั้งที่จะต้องส่งสินค้ามาจากกรุงเทพฯ หรือจากประเทศมาเลเซีย
  นอกจากนี้ การที่ บริษัทฯ สามารถผลิตสินค้าได้หลากหลาย ทั้งกล่องพิมพ์ออฟเซตและกล่องลูกฟูก
  ทำให้ในการติดต่อลูกค้าแต่ละครั้ง
  เจ้าหน้าที่การตลาดจะสามารถเสนอขายสินค้าได้ทั้งสองประเภท
  ซึ่งเป็นการเพิ่มโอกาสในการขายสินค้าได้มากยิ่งขึ้น

2.  ลักษณะของกลุ่มลูกค้าและลูกค้าเป้าหมาย

    1.  กล่องกระดาษ

  ลูกค้าของบริษัทฯ
  และบริษัทย่อยส่วนใหญ่เป็นผู้ผลิตสินค้าเพื่อการส่งออกโดยสามารถแยกตามกลุ่มธุรกิจได้เป็น 5
  กลุ่มหลัก ได้แก่

1.  กลุ่มถุงมือยาง

2.  กลุ่มเครื่องใช้ไฟฟ้าและอุปกรณ์อิเล็กทรอนิกส์

3.  กลุ่มอาหารและเครื่องดื่ม

4.  กลุ่มอาหารแช่แข็ง

5.  กลุ่มอาหารกระป๋อง

  ลูกค้าส่วนใหญ่เป็นลูกค้าที่ติดต่อซื้อขายกันมาเป็นระยะเวลานานและต่อเนื่องเป็นประจำ
  และเป็นลูกค้าที่มีประวัติการชำระค่าสินค้าตรงเวลา โดยเป็นลูกค้าในกลุ่มตลาดบน (Hi-End)
  และตลาดกลาง (Mid-End) ที่มีตราสินค้า (Brand)
  ของตนเองและเน้นภาพลักษณ์ตราสินค้าของตน ซึ่งลูกค้าในกลุ่มตลาดบนมักจะไม่เปลี่ยนผู้ผลิต
  เนื่องจากลูกค้าในตลาดบนจะรักษาแบบพิมพ์ของตนเป็นความลับเพื่อป้องกันการปลอมแปลงบรรจุภัณฑ์ไปใช้กับสินค้าที่เป็นของปลอม
  ลูกค้าจึงเลือกผู้ผลิตที่น่าเชื่อถือและติดต่อธุรกิจกันในระยะยาว ซึ่งบริษัทฯ
  และบริษัทย่อยมีความสัมพันธ์อันดีกับลูกค้าเหล่านี้มาโดยตลอด นอกจากนี้ บริษัทฯ
  และบริษัทย่อยยังเน้นการขยายฐานการจำหน่ายบรรจุภัณฑ์ไปยังผลิตภัณฑ์อื่นๆ ของลูกค้าปัจจุบัน
  ควบคู่ไปกับการติดต่อลูกค้ารายใหม่ๆ สำหรับฐานลูกค้าโดยส่วนใหญ่ของบริษัทฯ
  ที่มีโรงงานตั้งอยู่ที่จังหวัดสงขลาและจังหวัดข้างเคียงนั้น ได้แก่ ผู้ผลิตถุงมือยาง
  ผู้ผลิตอาหารแช่แข็งและเครื่องกระป๋อง และผู้ผลิตอาหารและเครื่องดื่ม ในขณะที่บริษัทย่อย
  ที่มีโรงงานอยู่ในกรุงเทพฯ
  จะมีลูกค้าส่วนใหญ่ในกลุ่มผู้ผลิตเครื่องใช้ไฟฟ้าและอุปกรณ์อิเล็กทรอนิกส์ ผู้ผลิตของเด็กเล่น
  ผู้ผลิตอาหารและเครื่องดื่ม ซึ่งอยู่ในเขตกรุงเทพฯ และจังหวัดข้างเคียงในเขตภาคกลาง

  ในปี 2553 และ ปี 2554 ลูกค้า 5 รายแรก ซึ่งส่วนใหญ่เป็นลูกค้าประจำของบริษัทฯ
  และบริษัทย่อยมียอดการสั่งซื้อรวมกันทั้งสิ้นประมาณร้อยละ 29.3 และร้อยละ 45.8
  ของยอดการจำหน่ายรวม ส่วนที่เหลือเป็นลูกค้ารายย่อย ทำให้บริษัทฯ และบริษัทย่อย
  มีการกระจายความเสี่ยงไปยังลูกค้ารายอื่น ๆ บ้าง การพึ่งพาลูกค้ารายใหญ่ยังมี

  นัยสำคัญเหมือนอดีตที่ผ่านมา โดยปัจจุบันรายได้ของบริษัทฯ และบริษัทย่อย ประมาณร้อยละ 8.3
  และร้อยละ 12.25 ในปี 2553 และ ปี 2554 มาจากลูกค้ารายหนึ่ง
  ซึ่งเป็นบริษัทคนกลางในการซื้อขายบรรจุภัณฑ์ของบริษัทฯ
  เพื่อจำหน่ายให้แก่บริษัทญี่ปุ่นซึ่งเป็นผู้ผลิตอุปกรณ์อิเล็กทรอนิกส์และผู้ผลิตเครื่องใช้ไฟฟ้ารายใหญ่ 2
  ราย อย่างไรก็ตาม เพื่อลดความเสี่ยงในการพึ่งพาลูกค้ารายใหญ่ บริษัทฯ
  และบริษัทย่อยขยายฐานการขายสินค้าให้กับลูกค้ารายอื่น ๆ
  เพิ่มมากขึ้นโดยเน้นลูกค้าที่มีสภาพคล่องเพียงพอ และมีประวัติการชำระหนี้ที่ดี

1.  รับจ้างพิมพ์

  ลูกค้าจ้างพิมพ์ของบริษัทฯ ได้แก่ ผู้ผลิตสื่อสิ่งพิมพ์ประเภทตำราเรียน และนิตยสาร
  โดยลูกค้าส่วนใหญ่อยู่ในเขตกรุงเทพฯ และเป็นลูกค้าที่ติดต่อกันมาเป็นระยะเวลานาน

3.  การจำหน่ายและช่องทางการจัดจำหน่าย

  ส่วนใหญ่ยอดขายรวมของบริษัทฯ และบริษัทย่อยเป็นการจำหน่ายแก่ลูกค้าในประเทศ
  ซึ่งลูกค้าส่วนใหญ่เป็นผู้ผลิตสินค้าเพื่อการส่งออก ดังนั้นบริษัทฯ
  และบริษัทย่อยจึงเป็นธุรกิจส่งออกโดยอ้อม (Indirect Export)
  บรรจุภัณฑ์ส่วนใหญ่จะเป็นแบบที่ลูกค้ากำหนดมาให้ ได้แก่ บรรจุภัณฑ์สำหรับถุงมือยาง
  เครื่องใช้ไฟฟ้าและอุปกรณ์อิเล็กทรอนิกส์ที่มีขายทั่วโลก
  เนื่องจากลูกค้าต้องการบรรจุภัณฑ์ที่เป็นมาตรฐานสากล อย่างไรก็ตาม มีสินค้าบางส่วนที่บริษัทย่อย
  เป็นผู้คิดค้นออกแบบและนำเสนอให้กับลูกค้า ซึ่งนับเป็นบริการเสริมที่บริษัทให้กับลูกค้า
  สำหรับการจำหน่ายสินค้านั้น บริษัทฯ และบริษัทย่อยติดต่อจำหน่ายสินค้าโดยตรงกับลูกค้า

  การที่บริษัทฯ มีโรงงานอยู่ 2 แห่ง ทั้งในจังหวัดสงขลา และในกรุงเทพฯ
  ส่งผลให้สามารถเข้าถึงกลุ่มลูกค้าได้อย่างทั่วถึง โดยโรงงานของบริษัทฯ
  ที่จังหวัดสงขลานั้นเป็นโรงงานผลิตบรรจุภัณฑ์กระดาษรายใหญ่ใน 14
  จังหวัดภาคใต้ของประเทศไทย และยังเป็นโรงงานรายใหญ่แห่งแรกในภาคใต้
  และเนื่องจากบริษัทฯ เป็นผู้ผลิตรายเดียวในพื้นที่ภาคใต้ที่สามารถผลิตกล่องพิมพ์ออฟเซตได้
  ทำให้บริษัทฯ
  ได้เปรียบคู่แข่งในการผลิตและจำหน่ายกล่องพิมพ์ออฟเซตได้โดยตรงโดยไม่ต้องขนส่งสินค้ามาจากกรุงเทพฯ
  โดยเฉพาะอย่างยิ่งทำเลที่ตั้งของโรงงานที่อยู่ใกล้แหล่งผลิตสินค้าประเภทถุงมือยาง
  อาหารแช่แข็งและอาหารกระป๋อง
  ทำให้มีความได้เปรียบในการเข้าถึงลูกค้าและการจำหน่ายสินค้า สำหรับลูกค้าของบริษัทฯ
  ในเขตกรุงเทพฯ และเขตภาคกลางนั้น บริษัทฯ จะว่าจ้างบริษัทย่อย ที่ตั้งโรงงานอยู่ในกรุงเทพฯ
  เป็นผู้ผลิตสินค้าให้ ซึ่งการที่มีโรงงานทั้ง 2 แห่งนี้ส่งผลให้มีความคล่องตัวทั้งในด้านการผลิตสินค้า
  และการบริการลูกค้าทั้งในภาคใต้ กรุงเทพฯ และจังหวัดข้างเคียงในภาคกลาง

4.  สภาวะการแข่งขัน

  ในช่วงหลายปีที่ผ่านมา กระแสการอนุรักษ์สิ่งแวดล้อมได้ขยายตัวเพิ่มมากขึ้นไปทั่วโลก
  ส่งผลให้บรรจุภัณฑ์กระดาษซึ่งผลิตมาจากพืชที่ง่ายต่อการย่อยสลาย เป็นมิตรต่อสิ่งแวดล้อม
  และสามารถนำกระดาษเก่ากลับมาใช้ได้อีก (Recycle)
  ได้รับความนิยมเพิ่มมากขึ้นแทนที่บรรจุภัณฑ์ที่ยากต่อการย่อยสลาย อย่างไรก็ตาม
  ตลาดบรรจุภัณฑ์กระดาษในประเทศไทยนั้นยังไม่สามารถเติบโตได้ด้วยตนเอง
  เพราะผู้ผลิตยังไม่สามารถผลิตบรรจุภัณฑ์กระดาษแล้วนำไปวางจำหน่ายได้รวมถึงไม่มีตราสินค้าที่เป็นจุดขายของตนเอง
  เนื่องจากเป็นการผลิตบรรจุภัณฑ์ให้กับตราสินค้าของลูกค้า
  ทำให้การเติบโตของตลาดบรรจุภัณฑ์ต้องอาศัยอุตสาหกรรมอื่นที่มีการใช้บรรจุภัณฑ์กระดาษ
  ดังนั้นการเจริญเติบโตของอุตสาหกรรมเหล่านั้นจึงเป็นปัจจัยสำคัญต่อแนวโน้มการเจริญเติบโตของอุตสาหกรรมบรรจุภัณฑ์กระดาษด้วยเช่นกัน

  ทั้งนี้การบริโภคบรรจุภัณฑ์กระดาษนั้นมีวัตถุประสงค์ในการใช้เพื่อความสะดวกในการขนส่ง
  เพื่อเก็บรักษาสินค้า เพื่อความสวยงามและเพิ่มมูลค่าให้กับสินค้า เป็นต้น
  ซึ่งในปัจจุบันผู้ผลิตสินค้าโดยเฉพาะอย่างยิ่งสินค้าในระดับกลาง (Mid-end) และระดับบน
  (Hi-end) มุ่งเน้นการใช้บรรจุภัณฑ์ที่มีความสวยงามเพื่อเป็นการเสริมภาพลักษณ์ของสินค้าให้ดูดี
  และเป็นการเพิ่มมูลค่าให้กับสินค้าของตนด้วย
  เนื่องจากบรรจุภัณฑ์ที่สวยงามจะช่วยดึงดูดความสนใจของผู้บริโภค
  และก่อให้เกิดความประทับใจซึ่งทำให้เกิดความต้องการแก่ผู้พบเห็น
  นอกจากนี้ยังมีการนำตราสินค้า (Branding) มาเป็นสื่อโฆษณาถึงสรรพคุณ ข้อดีของสินค้า
  บ่งบอกถึงชื่อเสียงของผู้ผลิต และคุณสมบัติของสินค้า ณ จุดขาย
  ซึ่งปัจจัยเหล่านี้ส่งผลให้ความต้องการในการบริโภคบรรจุภัณฑ์กระดาษมีแนวโน้มเพิ่มสูงขึ้น

  ดังที่กล่าวมาข้างต้นถึงคุณสมบัติที่เป็นมิตรต่อสิ่งแวดล้อมของบรรจุภัณฑ์กระดาษ
  ทำให้บรรจุภัณฑ์กระดาษได้รับความนิยม ซึ่งจากรายงานของกรมการค้าต่างประเทศ
  กระทรวงพาณิชย์ ระบุว่าสัดส่วนการบริโภคบรรจุภัณฑ์กระดาษ ซึ่งได้แก่ กล่องกระดาษ
  และถุงกระดาษ ในประเทศไทยคิดเป็นประมาณร้อยละ 40
  ของปริมาณการบริโภคบรรจุภัณฑ์ทั้งหมดในปัจจุบัน

  ธุรกิจการผลิตบรรจุภัณฑ์กระดาษนั้นเป็นการผลิตตามคำสั่งของลูกค้า (Made-to-order)
  โดยผลิตภัณฑ์หลักๆ ในธุรกิจบรรจุภัณฑ์กระดาษ ได้แก่ กล่องกระดาษลูกฟูก และกล่องพิมพ์ออฟเซต
  ซึ่งประกอบด้วยกล่องพับแข็งธรรมดา และกล่องพับแข็งปะลอน โดยมีกลุ่มสยามบรรจุภัณฑ์
  ซึ่งเป็นกลุ่มบริษัทในเครือบริษัท ปูนซีเมนต์ไทย จำกัด (มหาชน)
  ซึ่งมีความเชี่ยวชาญในการผลิตกล่องนอกหรือกล่องลูกฟูกเป็นผู้ผลิตบรรจุภัณฑ์กระดาษรายใหญ่ของประเทศ
  สำหรับบริษัท เอส.แพ็ค แอนด์ พริ้นท์ จำกัด (มหาชน) และบริษัท สหกิจบรรจุภัณฑ์ จำกัด
  นั้นมียอดขายรวมกันจัดอยู่ในกลุ่ม 20 อันดับแรกของผู้ผลิตบรรจุภัณฑ์กระดาษในประเทศไทย ในปี
  2554 หลายๆ
  ประเทศในโลกยังคงเผชิญปัญหาเศรษฐกิจไม่ว่าจะเป็นสหรัฐอเมริกาที่เริ่มฟื้นตัวจากปัญหาวิกฤตทางการเงิน
  แต่ก็ส่งผลให้ประเทศต้องเผชิญกับปัญหาหนี้สาธารณะที่อยู่ในระดับสูง
  ปัญหาวิกฤตหนี้สาธารณะของสหภาพยุโรปที่ขณะนี้กำลังลุกลามสู่ประเทศอิตาลี
  ซึ่งเป็นประเทศที่มีเศรษฐกิจใหญ่เป็นอันดับ 3 ของยุโรป ส่งผลให้เศรษฐกิจประเทศจีน อินเดีย
  รัสเซีย บราซิล และอาเซียนชะลอตัว
  นอกจากนี้ประเทศญี่ปุ่นได้รับผลกระทบจากเหตุภัยพิบัติและเหตุการณ์น้ำท่วมในประเทศไทยช่วงปลายปีส่งผลกระทบต่ออุตสาหกรรมในหลายๆ
  ประเทศเช่น ญี่ปุ่น สหรัฐฯ โดยเฉพาะในส่วนของอุตสาหกรรมยานยนต์ และชิ้นส่วนอิเลคทรอนิกส์
  อุตสาหกรรมไฟฟ้ามีอัตราลดลงถึงร้อยละ 50.5 เป็นต้น
  เนื่องจากประเทศไทยเป็นฐานการผลิตขนาดใหญ่ในอุตสาหกรรมดังกล่าว
  สถานการณ์ราคาน้ำมันโลกมีแนวโน้มเพิ่มขึ้นจากต้นปีและแนวโน้มจะเพิ่มขึ้นเนื่องจากความหนาวเย็นที่ทวีความรุนแรงในยุโรป
  ส่งผลให้ความต้องการใช้น้ำมันเพิ่มขึ้นมาก
  ซึ่งปัจจุบันปริมาณอุปทานของกระดาษอุตสาหกรรมและบรรจุภัณฑ์ในประเทศสูงกว่าปริมาณอุปสงค์
  ดังนั้นโอกาสที่ผู้ผลิตรายใหม่ๆ
  ที่จะเข้ามาสู่ธุรกิจนี้จึงเป็นไปได้ค่อนข้างยากหากพิจารณาแยกตามรายผลิตภัณฑ์แล้ว
  ผลิตภัณฑ์ประเภทกระดาษลูกฟูก และกล่องลูกฟูกจะมีผู้ผลิตจำนวนค่อนข้างมาก
  เนื่องจากสามารถผลิตได้ง่าย ทำให้ผลิตภัณฑ์ประเภทนี้มีการแข่งขันที่ค่อนข้างสูง
  และอัตรากำไรขั้นต้นที่ไม่สูงนัก โดยผู้ผลิตกลุ่มใหญ่ๆ ได้แก่ กลุ่มสยามบรรจุภัณฑ์
  นอกจากนั้นก็เป็นผู้ผลิตรายย่อยๆ ทั่วไป อย่างไรก็ตาม บริษัทฯ
  และบริษัทย่อยมีความได้เปรียบในการจำหน่ายกล่องลูกฟูก
  เนื่องจากมีการผลิตทั้งกล่องลูกฟูกและกล่องพับแข็งธรรมดาที่ต้องบรรจุกล่องลูกฟูกอีกทอดหนึ่งเพื่อ

  การขนส่ง ซึ่งทำให้บริษัทฯ
  และบริษัทย่อยจำหน่ายสินค้าได้ทั้งสองอย่างในขณะที่ผู้ผลิตกล่องลูกฟูกทั่วไปจะไม่สามารถบริการได้ครบวงจรทั้งสองผลิตภัณฑ์

  สำหรับกล่องพับแข็งธรรมดา หรือ กล่องใน นั้น สภาพการแข่งขันค่อนข้างสูง มีผู้ผลิตประมาณ
  200-300 ราย เนื่องจากกระบวนการผลิตเน้นการใช้เทคโนโลยีการพิมพ์เป็นหลัก
  ไม่มีความซับซ้อนมากนัก อย่างไรก็ตาม เนื่องจากบริษัทฯ
  เป็นผู้ผลิตกล่องพิมพ์ออฟเซตรายใหญ่เพียงรายเดียวใน 14 จังหวัดภาคใต้ ทำให้บริษัทฯ
  มีความได้เปรียบในการเข้าถึงลูกค้าและความคล่องตัวในการให้บริการ นอกจากนี้
  ผู้ผลิตบรรจุภัณฑ์กระดาษส่วนใหญ่จะมีการแบ่งกลุ่มลูกค้า (Segmentation) ค่อนข้างชัดเจน
  กล่าวคือ ผู้ผลิตกล่องสินค้าอุปโภคบริโภคก็จะไม่ผลิตกล่องเครื่องใช้ไฟฟ้า เป็นต้น
  เนื่องจากผลิตภัณฑ์ที่ใช้กล่องกระดาษมีค่อนข้างหลากหลายทำให้ผู้ผลิตกล่องพับแข็งค่อนข้างกระจายไปตามกลุ่มลูกค้าที่ตนมีความถนัด
  และกลายเป็นการแข่งขันกับคู่แข่งในวงที่แคบลง

  สำหรับผลิตภัณฑ์ประเภทกล่องพับแข็งปะลอนนั้น บริษัทย่อย
  เป็นหนึ่งในผู้ผลิตกล่องพับแข็งปะลอนรายใหญ่ไม่กี่รายในประเทศไทย
  ทั้งนี้เนื่องจากการผลิตกล่องพับแข็งปะลอน (Offset and Flute)
  ต้องการการผลิตที่ครบวงจรและมีขั้นตอนที่ซับซ้อน
  จึงจำเป็นที่ผู้ผลิตจะต้องมีศักยภาพสูงทั้งในด้านเครื่องจักรและบุคลากรที่มีความเชี่ยวชาญในการผลิต
  โดยลูกค้าในกลุ่มนี้จะเป็นลูกค้าในตลาดบนที่มีกำลังซื้อสูงและเลือกใช้บรรจุภัณฑ์ที่เสริมภาพลักษณ์ของสินค้าและตราสินค้าของตน
  โดยคู่แข่งทีมีศักยภาพใกล้เคียงกับบริษัทย่อย ได้แก่ บริษัท สยามทบพันแพคเกจจิ้ง จำกัด

  ในระยะหลัง
  แนวโน้มการใช้บรรจุภัณฑ์กระดาษของผู้ผลิตเครื่องใช้ไฟฟ้าและอุปกรณ์อิเล็กทรอนิกส์ได้มีการเปลี่ยนแปลงทั้งในด้านรูปแบบบรรจุภัณฑ์และรูปแบบผลิตภัณฑ์
  สำหรับการเปลี่ยนแปลงรูปแบบบรรจุภัณฑ์นั้นเกิดจากการที่สินค้าที่มีขนาดใหญ่ เช่น
  โทรทัศน์ขนาดใหญ่ อุปกรณ์อิเล็กทรอนิกส์ในสำนักงาน ฯลฯ
  เริ่มนิยมใช้กล่องพับแข็งปะลอนแทนการใช้กล่องลูกฟูกมากขึ้น
  เนื่องจากมีความสวยงามกว่ากล่องลูกฟูก ในขณะที่มีความแข็งแรงเช่นเดียวกับกล่องลูกฟูก
  ทำให้สามารถใช้เป็นบรรจุภัณฑ์เพื่อการขนส่งได้อีกด้วย
  สำหรับการเปลี่ยนแปลงรูปแบบผลิตภัณฑ์นั้นเกิดจากการพัฒนารูปแบบผลิตภัณฑ์ของผู้ผลิตเครื่องใช้ไฟฟ้า
  และอุปกรณ์อิเล็กทรอนิกส์ เช่น
  การรวมการทำงานของเครื่องถ่ายเอกสาร-พริ้นท์เตอร์และโทรสารไว้ในเครื่องเดียวกัน
  (Multi-function) เป็นต้น ซึ่งทำให้อุปกรณ์อิเล็กทรอนิกส์มีขนาดใหญ่ขึ้น
  จึงส่งผลให้ต้องการบรรจุภัณฑ์ที่มีขนาดใหญ่ขึ้น ซึ่งด้วยศักยภาพของ บริษัทย่อย
  ทำให้มีความได้เปรียบในการรองรับปริมาณการผลิตให้กับลูกค้าในกลุ่มนี้ เนื่องจากบริษัทย่อย
  เป็นหนึ่งในผู้ผลิตเพียงไม่กี่รายในประเทศไทยที่มีเครื่องจักรที่สามารถผลิตกล่องขนาดใหญ่ได้
  ซึ่งจากที่กล่าวมาข้างต้น นอกเหนือจากความพร้อมทางด้านเครื่องจักรแล้ว
  การผลิตกล่องขนาดใหญ่จะต้องอาศัยทักษะ
  ความเชี่ยวชาญและประสบการณ์จากบุคลากรในการผลิต
  เนื่องจากการผลิตกล่องขนาดใหญ่จะไม่มีเครื่องจักรที่สามารถรองรับการผลิตได้ครบทุกขั้นตอน
  ซึ่งเป็นอุปสรรคต่อผู้ผลิตรายใหม่ๆ ที่จะเข้ามาในอุตสาหกรรม

  ลูกค้าของบริษัทฯ และบริษัทย่อยส่วนใหญ่เป็นผู้ผลิตสินค้าเพื่อการส่งออก
  ดังนั้นความต้องการบริโภคบรรจุภัณฑ์กระดาษจึงมีแนวโน้มตามสภาวะการส่งออกสินค้าของประเทศ
  โดยลูกค้ากลุ่มหลักสามารถแบ่งได้เป็น 5 กลุ่ม ได้แก่ ผู้ผลิตถุงมือยาง
  ผู้ผลิตเครื่องใช้ไฟฟ้าและอุปกรณ์อิเล็กทรอนิกส์ อาหารแช่แข็ง เครื่องกระป๋อง
  และอาหารและเครื่องดื่ม ซึ่งใน 4 กลุ่มแรกจะเป็นการผลิตเพื่อการส่งออกเป็นส่วนใหญ่
  ในขณะที่ลูกค้าในกลุ่มอาหารและเครื่องดื่มจะเป็นการผลิตเพื่อการบริโภคภายในประเทศเป็นหลัก
  จากดัชนีผลผลิตอุตสาหกรรม (Manufacturing Production Index)
  ชี้ให้เห็นว่าสินค้าในกลุ่มที่มีการใช้บรรจุภัณฑ์กระดาษจำนวนมากมีแนวโน้มขยายตัวในอัตราที่ชะลอตัวลง
  ในทุกอุตสาหกรรม

  []

  ที่มา: ศูนย์เทคโนโลยีสารสนเทศและการสื่อสาร

  จากการคาดการณ์ของสมาคมอุตสาหกรรมเยื่อและกระดาษไทยคาดว่าปริมาณการบริโภคเยื่อกระดาษของประเทศไทยมีแนวโน้มเพิ่มขึ้นอย่างต่อเนื่องหลังจากที่เคยปรับตัวลดลงในช่วงที่เกิดวิกฤตการณ์ทางเศรษฐกิจในปี
  2550
  ซึ่งปริมาณการบริโภคกระดาษที่เพิ่มขึ้นนั้นเป็นผลมาจากการขยายตัวของภาคธุรกิจทั้งในประเทศและการส่งออกไปยังต่างประเทศ
  ซึ่งสะท้อนให้เห็นว่าการบริโภคและภาคธุรกิจที่จะขยายตัวขึ้นจะเพิ่มปริมาณความต้องการใช้บรรจุภัณฑ์กระดาษมากยิ่งขึ้นโดยเฉพาะในปี
  2554 การบริโภคกระดาษในประเทศมียอดเพิ่มสูงขึ้นค่อนข้างมากมีอัตราขยายตัวถึงร้อยละ
  46.93

ที่มา: ศูนย์เทคโนโลยีสารสนเทศและการสื่อสาร สำนักงานปลัดกระทรวงพาณิชย์

3.  การจัดหาผลิตภัณฑ์

    1.  การผลิต

  ปัจจุบันบริษัทฯ และบริษัทย่อยมีโรงงานผลิตกล่องพิมพ์ออฟเซต และกล่องกระดาษลูกฟูก 2 แห่ง
  ดังนี้

-   โรงงานของบริษัท เอส. แพ็ค แอนด์ พริ้นท์ จำกัด (มหาชน) ที่อำเภอหาดใหญ่
    จังหวัดสงขลา

  โรงงานแห่งนี้ประกอบด้วย 2 โรงงานย่อย โดยอาคาร 1 ดำเนินการผลิตกล่องใน
  ในขณะที่อาคาร 2 ดำเนินการผลิตกล่องลูกฟูก และกระดาษลูกฟูกขนาดลอน C และ B
  ซึ่งเป็นลอนขนาดใหญ่
  เพื่อใช้เป็นวัตถุดิบในการผลิตบรรจุภัณฑ์ทั้งกล่องลูกฟูกและกล่องพับแข็งปะลอน
  รวมทั้งเพื่อจำหน่ายเป็นกระดาษลูกฟูกให้กับผู้ผลิตรายอื่นๆ ซึ่งรวมถึงบริษัทย่อยด้วย
  เนื่องจากโรงงานแห่งนี้เป็นโรงงานผลิตบรรจุภัณฑ์กระดาษรายใหญ่ในพื้นที่ 14 จังหวัดภาคใต้
  และตั้งอยู่ในแหล่งอุตสาหกรรมของจังหวัดสงขลา
  จึงทำให้ยอดขายของโรงงานแห่งนี้ค่อนข้างพึ่งพิงการเติบโตของอุตสาหกรรมในพื้นที่ภาคใต้
  ซึ่งแม้การเติบโตจะเป็นแบบค่อยเป็นค่อยไปแต่ก็เติบโตอย่างต่อเนื่อง
  ด้วยเหตุนี้จึงทำโรงงานแห่งนี้ดำเนินการผลิตอยู่วันละกะครึ่ง หรือ 12 ชั่วโมงต่อวัน
  จากกำลังผลิตเต็มที่ 2 กะครึ่งหรือ 20 ชั่วโมงต่อวัน
  ซึ่งด้วยกำลังการผลิตที่ยังเหลืออยู่ของโรงงานแห่งนี้
  ทำให้สามารถรองรับการขยายตัวของยอดขายตามการเติบโตของลูกค้าได้โดยที่ยังไม่มีความจำเป็นในการลงทุนใหม่เพื่อขยายกำลังการผลิตของโรงงานแห่งนี้ในระยะเวลาอันใกล้
  ปัจจุบันโรงงานแห่งนี้มีกำลังการผลิตดังนี้

  ------------------------------------- ------------- ------------- ------------
  บริษัท เอส. แพ็ค แอนด์ พริ้นท์ จำกัด (มหาชน)  2552          2553          2554

                                                                    

  การพิมพ์ออฟเซ็ท *                                                     

  กำลังการผลิตสูงสุด (แผ่น/ปี)                57,7320,000   57,7320,000   57,320,000

  ปริมาณการผลิตจริง (แผ่น/ปี)                20,901,292    24,031,192    18,438,388

  อัตราการใช้กำลังการผลิต                   63.5%         60.3%         60.8%

  การผลิตกระดาษลูกฟูก                                                   

  กำลังการผลิตเต็มกำลัง (ตร.ม./ปี)           39,961,800    39,961,800    39,961,800

  ปริมาณการผลิตจริง (ตร.ม./ปี)              15,482,508    15,925,597    12,697,732

  อัตราการใช้กำลังการผลิต                   33.2%         34.5%         35.3%
  ------------------------------------- ------------- ------------- ------------

หมายเหตุ: กำลังการผลิตสูงสุดคำนวณจาก 20 ชั่วโมง
ปัจจุบันโรงงานแห่งนี้ดำเนินการผลิตเฉลี่ยวันละ 12 ชั่วโมง

-   โรงงานของบริษัท สหกิจบรรจุภัณฑ์ จำกัด ที่กรุงเทพฯ

  โรงงานแห่งนี้ผลิตกล่องในและกล่องพับแข็งปะลอนเป็นหลัก และผลิตกระดาษลูกฟูกลอน E
  ซึ่งเป็นลอนขนาดเล็ก ในปัจจุบัน พื้นที่ใช้สอยในการผลิตของโรงงานแห่งนี้ค่อนข้างคับแคบ
  เนื่องจากต้องใช้พื้นที่ในการผลิตกล่องพิมพ์ออฟเซต และกระดาษลูกฟูก
  รวมทั้งการเก็บสต็อกสินค้าภายในอาคารเดียวกัน
  ประกอบกับสายการผลิตที่ต้องใช้แรงงานคนในบางขั้นตอน
  ส่งผลให้เกิดปัญหาคอขวดในบางสายการผลิต
  ดังนั้นด้วยข้อจำกัดของจำนวนบุคลากรและพื้นที่ใช้สอยที่ไม่เพียงพอ
  ทำให้เครื่องจักรไม่สามารถดำเนินการผลิตได้เต็มกำลังการผลิต ปัจจุบัน

  โรงงานแห่งนี้ดำเนินการผลิตอยู่วันละกะครึ่ง หรือ 12 ชั่วโมงต่อวัน จากกำลังผลิตเต็มที่ 2
  กะครึ่งหรือ 20 ชั่วโมงต่อวัน อย่างไรก็ตาม
  แม้ว่าอัตราการใช้กำลังการผลิตของเครื่องจักรยังไม่เต็มกำลังการผลิต
  ทว่าอัตราการใช้กำลังการผลิตในส่วนของแรงงานคนและพื้นที่ใช้สอยนั้นเต็มกำลังการผลิตแล้ว
  ทั้งนี้ ผู้บริหารชี้แจงว่าหากสามารถขยาย

  พื้นที่ใช้สอยให้มีมากขึ้นและจัดสายการผลิต(Work Flow)
  ให้มีประสิทธิภาพและมีความเหมาะสมมากยิ่งขึ้นแล้วก็จะสามารถนำกำลังการผลิตส่วนที่เหลืออยู่มาใช้ผลิตสินค้าได้มากขึ้น
  โดยโรงงานแห่งนี้มีส่วนสูญเสียในการผลิตประมาณร้อยละ 5
  ปัจจุบันโรงงานแห่งนี้มีกำลังการผลิตดังนี้

  ------------------------------------- ------------ ------------ --------------------------------------------------------------------------------------------------------------
  บริษัท สหกิจบรรจุภัณฑ์ จำกัด                 2552         2553         2554

                                                                  

  การพิมพ์ออฟเซต                                                     

  - เครื่องพิมพ์กล่องขนาดเล็ก 5 สี (2 เครื่อง)                              

  กำลังการผลิตสูงสุด (แผ่น/ปี)                82,400,000   56,722,550   56,722,550

  ปริมาณการผลิตจริง (แผ่น/ปี)                29,824,997   30,146,625   24,275,985

  อัตราการใช้กำลังการผลิต                   29.6%        46.8%        59.2%

  - เครื่องพิมพ์กล่องขนาดใหญ่ 5 สี, 6 สี (2                                
  เครื่อง)                                                          

  กำลังการผลิตสูงสุด (แผ่น/ปี)                85,597,200   50,886,000   50,886,000

  ปริมาณการผลิตจริง (แผ่น/ปี)                4,007,884    4,356,919    6,213,813

  อัตราการใช้กำลังการผลิต                   29.6%        37.3%        32.2%

  การผลิตกระดาษลูกฟูก                      (ลอน B, C,   (ลอน B, C,   20ูกค้าโดยส่วนใหญ่ของ
                                        E)           E)           000000000000000000000000000000000000000000000000000000000000000000000000000000000000000000000000 (ลอนBC,C,B,
                                                                  E)

  กำลังการผลิตเต็มกำลัง (ตร.ม./ปี)           42,438,000   42,438,000   42,438,000

  ปริมาณการผลิตจริง (ตร.ม./ปี)              5,795,723    5,629,845    4,396,989

  อัตราการใช้กำลังการผลิต                   52.9%        56.6%        90.2%
  ------------------------------------- ------------ ------------ --------------------------------------------------------------------------------------------------------------

หมายเหตุ: กำลังการผลิตสูงสุดคำนวณจาก 20 ชั่วโมง เครื่องใหญ่เฉลี่ย 3 งาน/วัน เครื่องเล็ก
4 งาน/วัน)

ปัจจุบันโรงงานแห่งนี้ดำเนินการผลิตเฉลี่ยวันละ 12 ชั่วโมง

ในการนี้ บริษัทอยู่ในระหว่างการพิจารณาดำเนินการขยายกำลังการผลิตของบริษัท สหกิจบรรจุภัณฑ์
จำกัด
เพื่อรองรับธุรกิจใหม่ที่คาดว่าจะเพิ่มขึ้นเป็นอันมากภายหลังการตกลงเข้าร่วมลงทุนของพันธมิตรทางธุรกิจรายใหม่
(Strategic Partner) ซึ่งคาดว่าน่าจะได้ข้อสรุปภายในเดือนมีนาคมนี้

จากการศึกษาความเป็นไปได้ในเบื้องต้น บริษัทคาดว่า
นอกจากการย้ายโรงงานไปยังนิคมอุตสาหกรรมสินสาคร
ซึ่งตั้งอยู่ในจังหวัดสมุทรสาครจะช่วยรองรับธุรกิจใหม่ ๆ แล้ว
การดำเนินการดังกล่าวยังน่าจะช่วยให้การบริหารจัดการกำลังคนและสายการผลิตเป็นไปอย่างมีประสิทธิภาพและเหมาะสมมากขึ้น
ทั้งยังส่งผลให้บริษัท สหกิจบรรจุภัณฑ์ จำกัด ได้รับประโยชน์จากระบบสาธารณูปโภค
การขนส่งที่มีประสิทธิภาพ โอกาสในเชิงธุรกิจผ่านเครือข่ายบริษัทต่าง ๆ
ในกลุ่มธุรกิจกระดาษและบรรจุภัณฑ์ซึ่งตั้งอยู่ในนิคมดังกล่าวเป็นจำนวนมาก
และสิทธิในการขอรับการส่งเสริมการลงทุนจากคณะกรรมการส่งเสริมการลงทุนซึ่งอาจทำให้บริษัท
สหกิจบรรจุภัณฑ์ จำกัด ได้รับสิทธิประโยชน์ทางภาษีหลายประการ อาทิ
การได้รับยกเว้นภาษีเงินได้นิติบุคคลและการได้รับลดหย่อนอากรขาเข้าสำหรับเครื่องจักร เป็นต้น

นอกจากนี้
การย้ายที่ตั้งโรงงานยังน่าจะช่วยขจัดข้อกังวลเนื่องด้วยการตีความข้อกฎหมายเกี่ยวกับผังเมืองซึ่งมีข้อกำหนดและข้อจำกัดหลายประการเกี่ยวกับการใช้พื้นที่อันอาจจะส่งผลให้การตั้งโรงงานหรือการขยายพื้นที่โรงงาน
ณ บริเวณที่ตั้งปัจจุบันอาจเป็นปัญหาในข้อกฎหมายและข้อกำหนดอื่น ๆ ที่เกี่ยวข้อง
บริษัทจึงเห็นสมควรและจะพิจารณา

จัดทำแผนงานต่าง ๆ ที่เกี่ยวข้องเพื่อให้บริษัท สหกิจบรรจุภัณฑ์ จำกัด
ดำเนินการย้ายที่ตั้งโรงงานไปยังนิคมอุตสากรรมสินสาครดังกล่าวข้างต้น

จากข้อดำริข้างต้น ในปี 2554 บริษัทย่อยเริ่มมีการซื้อที่ดินจำนวน 41-3-49.4
ไร่ที่นิคมอุตสาหกรรมสินสาคร จังหวัดสมุทรสาคร
และได้ทำสัญญาก่อสร้างอาคารโรงงานด้วยงบประมาณลงทุนทั้งสิ้นประมาณกว่า 300
ล้านบาทโดยคาดว่าโครงการจะแล้วเสร็จไตรมาส 3 ของปี 2555

1.  การจัดหาวัตถุดิบและผู้จำหน่ายวัตถุดิบ

  วัตถุดิบที่สำคัญที่ใช้ในการผลิตบรรจุภัณฑ์กระดาษ ประกอบด้วย
  กระดาษคราฟท์สำหรับผลิตกระดาษลูกฟูก
  และกระดาษดูเพล็กซ์สำหรับพิมพ์ออฟเซตในการผลิตกล่องใน และกล่องพับแข็งปะลอน
  ซึ่งวัตถุดิบประเภทกระดาษคิดเป็นสัดส่วนเฉลี่ยประมาณร้อยละ 56 ของต้นทุนรวม ซึ่งบริษัทฯ
  และบริษัทย่อยมีนโยบายให้ความสำคัญกับการควบคุมคุณภาพของวัตถุดิบ
  เนื่องจากกระดาษมีอายุในการเก็บรักษา
  การเก็บกระดาษไว้ในคลังสินค้านานเกินไปจะทำให้กระดาษดูดซับความชื้นจากอากาศ
  ทำให้คุณภาพกระดาษเสื่อมถอยลง จึงอาจจะเปลี่ยนแปลงเป็นสีเหลือง และมีความทนทานลดลง
  ดังนั้นเพื่อป้องกันการเสื่อมคุณภาพของกระดาษ บริษัทฯ
  และบริษัทย่อยจะต้องประมาณการการผลิตและปริมาณกระดาษซึ่งเป็นวัตถุดิบหลักที่จะต้องใช้ในการผลิตให้ใกล้เคียง

  กับความต้องการใช้จริง
  เพื่อการบริหารคลังสินค้าให้เกิดประสิทธิภาพอันจะส่งผลต่อคุณภาพของวัตถุดิบและผลิตภัณฑ์ของบริษัท

  บริษัทฯ ซื้อกระดาษคราฟท์และกระดาษดูเพล็กซ์จากผู้ผลิตทั้งในประเทศและต่างประเทศ
  ทั้งรายใหญ่และรายเล็ก ซึ่งบริษัทฯ
  และบริษัทย่อยมีความสัมพันธ์อันดีกับผู้ผลิตทุกรายและได้ติดต่อธุรกิจกันมาเป็นเวลานาน
  โดยในบางครั้งบริษัทฯ
  จะเป็นบริษัทตัวแทนซื้อวัตถุดิบเพื่อให้ได้ประโยชน์จากส่วนลดจากการซื้อในปริมาณมาก (Economy
  of Scale) แล้วนำมาขายต่อให้กับบริษัทย่อย การนำเข้ากระดาษจากประเทศจีน
  และอินโดนีเซีย จะนำเข้าที่ท่าเรือจังหวัดสงขลา โดยประมาณร้อยละ 49 ของปี 2554
  เป็นกระดาษที่ผลิตจากต่างประเทศ ทั้งนี้
  แนวทางในการเลือกซื้อวัตถุดิบจากผู้ผลิตในประเทศหรือนำเข้าจากต่างประเทศนั้นขึ้นอยู่กับราคาของวัตถุดิบเป็นหลัก
  โดยบริษัทฯ ไม่ได้ผูกขาดการซื้อวัตถุดิบจากผู้ผลิตรายใดรายหนึ่งเฉพาะ สำหรับวัตถุดิบอื่นๆ
  ที่เป็นวัตถุดิบใช้สิ้นเปลือง เช่น หมึกพิมพ์ กาว เป็นต้น เป็นสินค้าที่สามารถหาซื้อได้ทั่วไป
  ทำให้ไม่มีปัญหาในการจัดหาวัตถุดิบ อย่างไรก็ตาม เนื่องจากกระดาษเป็นสินค้าที่ซื้อขายกันทั่วไป
  (Commodity Product) ทำให้ราคาขายของกระดาษอิงตามราคาเยื่อกระดาษโลก ซึ่งในช่วง
  2 ปีที่ผ่านมา ราคาเยื่อกระดาษได้ผันผวนมากขึ้น จากปี 2552
  การนำเข้าเยื่อกระดาษในประเทศจากเดิมมูลค่า 14,645.53 ล้านบาทเพิ่มเป็น 23,969.40
  ล้านบาทในปี 2553 เพิ่มขึ้นถึงร้อยละ 63.66
  เป็นผลเนื่องมาจากมาตรการกระตุ้นเศรษฐกิจของประเทศ
  การเลือกตั้งซ่อมในหลายพื้นที่ของประเทศไทย และการแข่งขันฟุตบอลโลก 2010
  ส่งผลให้กำลังซื้อกระเตื้องขึ้นทั้งในประเทศและต่างประเทศโดยเฉพาะในภูมิภาคเอเชีย ในปี
  2554 ประเทศไทยได้รับผลกระทบจากการแข็งค่าของเงินบาท
  การประสบภัยพิบัติทางธรรมชาติทั้งในประเทศและต่างประเทศ ตลอดถึงภาวะเศรษฐกิจสหรัฐฯ
  และยุโรปยังไม่ฟื้นตัวเต็มที่ การนำเข้าเยื่อกระดาษในประเทศไทยเพิ่มขึ้นเล็กน้อยจาก
  23,969.40 ล้านบาทเป็น 24,020.01 ล้านบาทเพิ่มขึ้น 50.61 ล้านบาทหรือคิดเป็นร้อยละ
  0.21 จากปี 2553

  สำหรับกระดาษอุตสาหกรรม ดังเช่น กระดาษดูเพล็กซ์ และกระดาษคราฟท์
  ซึ่งใช้ในการผลิตบรรจุภัณฑ์กระดาษนั้นมีส่วนประกอบหลักประมาณร้อยละ 85
  เป็นเศษกระดาษที่นำกลับมาใช้ใหม่ (Recycle)
  ซึ่งเศษกระดาษที่ใช้เป็นส่วนประกอบนี้มีราคาถูกเมื่อเทียบกับราคาเยื่อกระดาษใยยาวใยสั้นที่เติมลงไปผสม
  ซึ่งโดยปกติแล้วในกระบวนการผลิตบรรจุภัณฑ์กระดาษของบริษัทฯ
  และบริษัทย่อยนั้นก็มีเศษกระดาษเหลือจากการผลิตซึ่งบริษัทฯ
  จะจำหน่ายให้แก่โรงงานกระดาษเพื่อนำไปผ่านกระบวนการผลิตเพื่อนำกลับมาใช้ใหม่
  (Recycle)

  กลางปี 2554 บริษัทฯ นำเข้าวัตถุดิบกระดาษจากประเทศมาเลเซีย และอินโดนีเซียมากขึ้น
  เนื่องจากเป็นบริษัทในกลุ่มโอจิ เปเปอร์
  ทำให้บริษัทสามารถบริหารต้นทุนได้อย่างมีประสิทธิภาพเพราะต้นทุนการนำเข้าวัตถุดิบกระดาษจากต่างประเทศถูกกว่าในประเทศ

3.  สิทธิประโยชน์และเงื่อนไขจากการได้รับการส่งเสริมการลงทุน

บริษัทฯได้รับการส่งเสริมจากคณะกรรมการส่งเสริมการลงทุนในกิจการผลิตกล่องจากกระดาษ
ประเภท 6.15 กิจการผลิตสิ่งของจากเยื่อหรือกระดาษ ตามบัตรส่งเสริมเลขที่ 2186(2)/2554
ลงวันที่ 29 กันยายน2554 สำหรับโครงการขยายของโรงพิมพ์ออฟเซต และกิจการ
การผลิตแผ่นลูกฟูก และกล่องกระดาษลูกฟูก ตามบัตรส่งเสริมเลขที่ 1853/2537 ลงวันที่ 28
ธันวาคม 2537

+-------------------------+---------------------+---------------------+
| สิทธิประโยชน์ที่ได้รับ         | บัตรส่งเสริมเลขที่       | บัตรส่งเสริมเลขที่       |
|                         | 1853/2537           | 2186(2)/2554        |
+-------------------------+---------------------+---------------------+
| ได้รับย                   | -                   | นับแต่วัน              |
| กเว้นภาษีเงินได้นิติบุคคลสำหรับ |                     | แรกที่เริ่มมีรายได้จากการ |
|                         |                     |                     |
| กำไรสุทธ                 |                     | ประกอบกิจการนั้น       |
| ิที่ได้รับจากการประกอบกิจการที่ |                     |                     |
|                         |                     | (ยังไม่ได้ใช้สิทธิ์ในปี     |
| ได้รับก                   |                     | 2554)               |
| ารส่งเสริมรวมกันไม่เกินร้อยละ |                     |                     |
| 100                     |                     |                     |
|                         |                     |                     |
| ของเง                   |                     |                     |
| ินลงทุนไม่รวมค่าที่ดินและทุนหมุน |                     |                     |
|                         |                     |                     |
| เวียนของกิจการ            |                     |                     |
| นับแต่วันที่เริ่มมีรายได้        |                     |                     |
|                         |                     |                     |
| จากการประกอบกิจการนั้น     |                     |                     |
+-------------------------+---------------------+---------------------+
| ลด                      | 5 ปี                 | -                   |
| หย่อนภาษีเงินได้นิติบุคคลสำหรับ |                     |                     |
|                         | (สิ้นสุด 1 ตุลาคม 2551) |                     |
| กำไร                    |                     |                     |
| สุทธิที่ได้จากการประกอบกิจการ |                     |                     |
|                         |                     |                     |
| ที่ไ                      |                     |                     |
| ด้รับการส่งเสริมในอัตราร้อยละ |                     |                     |
| 50                      |                     |                     |
|                         |                     |                     |
| หลังจาก 8 ปี              |                     |                     |
| นับแต่วันเริ่มมีรายได้จาก      |                     |                     |
|                         |                     |                     |
| การประกอบกิจการ          |                     |                     |
+-------------------------+---------------------+---------------------+
| ให้หักค่าขนส่ง ค่าไฟฟ้า       | 10 ปี                | -                   |
| และค่าน้ำประปา            |                     |                     |
|                         | (สิ้นสุด1 ตุลาคม 2548)  |                     |
| 2 เท่าของค่าใช้จ่าย         |                     |                     |
+-------------------------+---------------------+---------------------+
| ย                       | 5 ปี นับแต่วันที่ใช้ครั้งแรก | 5 ปี นับแต่วันที่ใช้ครั้งแรก |
| กเว้นอากรขาเข้าสำหรับวัตถุดิบ |                     |                     |
| และ                     | (ไม่เคยใช้สิทธิ์)        |                     |
|                         |                     |                     |
| วัสดุจำเ                  |                     |                     |
| ป็นที่ต้องนำเข้าจากต่างประเทศ |                     |                     |
|                         |                     |                     |
| เพื่อใช้ในการผลิตเพื่อส่งออก   |                     |                     |
|                         |                     |                     |
| (มาตรา 36 (1))          |                     |                     |
+-------------------------+---------------------+---------------------+

4.  ผลกระทบต่อสิ่งแวดล้อม

  บริษัทฯ มีกระบวนการผลิตที่ทันสมัย ได้มาตรฐานการผลิต ISO 9001:2000 อย่างไรก็ตาม
  กระบวนการผลิตกระดาษลูกฟูกและพิมพ์กล่องกระดาษ ก่อให้เกิดน้ำเสีย โดยในระยะเวลา 3
  ปีที่ผ่านมาบริษัทฯ เล็งเห็นความสำคัญในการกำจัดน้ำเสียที่เกิดจากกระบวนการผลิต
  จึงให้ผู้เชี่ยวชาญและนักวิชาการด้านสิ่งแวดล้อมแนะนำแนวทางในการบำบัดน้ำเสียจากกระบวนการผลิต
  ซึ่งบริษัทฯ
  ได้นำแนวทางในการบำบัดน้ำเสียจากกระบวนการผลิตมาปฏิบัติและสามารถแก้ไขข้อบกพร่องได้ทั้งหมดแล้ว
  โดยแนวทางการแก้ไขปัญหาน้ำเสียที่บริษัทฯ นำมาปฏิบัติมีดังนี้

-   น้ำกาว

  สำหรับน้ำกาวที่เกิดจากการผลิตกระดาษลูกฟูกนั้น บริษัทฯ
  และบริษัทย่อยใช้วิธีการนำน้ำกาวกลับมาใช้ผสมกาวใหม่ในการผลิตวันถัดไป
  ซึ่งวิธีการดังกล่าวช่วยลดปริมาณน้ำเสียจากน้ำกาวได้โดยไม่ต้องนำน้ำล้างกาวเข้าสู่ระบบการบำบัดน้ำเสีย

-   น้ำสีจากหมึกพิมพ์

  สำหรับน้ำเสียที่เกิดจากหมึกพิมพ์นั้น บริษัทฯ
  จะส่งไปพักในบ่อผึ่งเพื่อให้น้ำระเหยแล้วจึงให้ผู้รับเหมามาขุดลอกตะกอนไปกำจัดอีกทอดหนึ่ง
  สำหรับบริษัทย่อย
  จะใช้วิธีพักน้ำเสียในบ่อเกรอะเพื่อให้ตกตะกอนแล้วจึงว่าจ้างผู้รับเหมามาขุดลอกตะกอนไปกำจัดอีกทอดหนึ่ง
  เช่นเดียวกัน

-   น้ำล้างเครื่อง

  สำหรับการล้างเครื่องผลิตกระดาษลูกฟูกจะมีกาวบางส่วนผสมมากับน้ำล้างเครื่อง
  ซึ่งมีปริมาณน้ำวันละประมาณ 2,000 ลิตร โดยบริษัทฯ จะนำน้ำดังกล่าวเก็บไว้ในบ่อพักน้ำ
  หลังจากนั้นจะนำน้ำล้างเครื่องเข้าสู่บ่อบำบัดโดยใช้แบคทีเรียบำบัดเป็นระบบเปิด
  โดยได้มีการสุ่มเก็บตัวอย่างน้ำที่ผ่านการบำบัดแล้วมาตรวจสอบค่า BOD
  พบว่าอยู่ในเกณฑ์มาตรฐานน้ำทิ้งจากโรงงานอุตสาหกรรมและนิคมอุตสาหกรรม คือ ไม่เกิน 20
  มิลลิกรัมต่อลิตร หรือตามที่คณะกรรมการควบคุมมลพิษเห็นสมควร แต่ไม่เกิน 60 มิลลิกรัมต่อลิตร
  โดยบริษัทฯ ได้ดำเนินการจัดทำบ่อเก็บน้ำจากการบำบัดโดยแบคทีเรีย
  เพื่อใช้รดน้ำต้นไม้และสนามหญ้าต่อไป จัดเป็นระบบ Zero Discharge กล่าวคือ
  ไม่มีน้ำเสียไหลออกนอกโรงงาน สำหรับบริษัทย่อย ซึ่งในปัจจุบันยังไม่มีบ่อบำบัดน้ำเสีย
  จึงใช้วิธีพักน้ำเสียในบ่อเกรอะเช่นเดียวกับน้ำสีจากหมึกพิมพ์เพื่อให้ตกตะกอนแล้วจึงจ้างผู้รับเหมามาขุดลอกตะกอนไปกำจัด

-   เศษกระดาษ

  ในกระบวนการผลิตกล่องกระดาษจะเกิดเศษกระดาษที่เหลือใช้จากการผลิต ซึ่งบริษัทฯ
  และบริษัทย่อย
  สามารถจำหน่ายเศษกระดาษที่เหลือจากการผลิตนี้ให้กับโรงงานผลิตกระดาษเพื่อนำกลับไปหมุนเวียน
  (Recycle) ผลิตเป็นกระดาษอุตสาหกรรมกลับมาใช้ใหม่ได้อีก

  หลังจากที่บริษัทฯ ได้นำแนวทางการแก้ไขปัญหาน้ำเสียดังที่กล่าวมาข้างต้นมาปฏิบัติ ปัจจุบันบริษัทฯ
  ไม่มีปัญหาสิ่งแวดล้อมที่เกิดจากน้ำเสียอีก โดยที่ผ่านมาบริษัทฯ และบริษัทย่อย
  ได้รับการต่อใบอนุญาตประกอบกิจการโรงงาน จากกรมโรงงานอุตสาหกรรม
  กระทรวงอุตสาหกรรม มาโดยตลอด
  ซึ่งเงื่อนไขที่กรมโรงงานอุตสาหกรรมจะต่อใบอนุญาตประกอบกิจการโรงงานให้นั้น
  โรงงานจะต้องมีและใช้ระบบขจัดน้ำทิ้งที่มีขนาดและประสิทธิภาพเพียงพอที่จะปรับคุณภาพน้ำทิ้งทั้งหมดของโรงงานให้มีลักษณะเป็นไปตามประกาศกระทรวงอุตสาหกรรม
  ฉบับที่ 12 (พ.ศ. 2525) ออกตามความในพระราชบัญญัติโรงงาน พ.ศ. 2512
  ตลอดเวลาทำงาน

  เช่นเดียวกัน
  เงื่อนไขที่กรมโรงงานอุตสาหกรรมจะต่อใบอนุญาตประกอบกิจการโรงงานให้บริษัทย่อยนั้น
  โรงงานจะต้องไม่มีการระบายน้ำทิ้งออกนอกบริเวณโรงงาน
  และไม่นำกากของเสียภายในโรงงานออกมาทิ้งนอกโรงงาน

  ในการก่อสร้างโรงงานแห่งใหม่ในนิคมอุตสาหกรรมสินสาครของบริษัทย่อย นั้น
  นิคมดังกล่าวมีระบบบำบัดน้ำเสียแบบเต็มรูปแบบเพื่อรองรับปริมาณน้ำเสียจากบริษัทย่อย
  นอกจากนี้บริษัทฯ ได้เข้าร่วมโครงการของสภาการวิจัยแห่งชาติ (สกว.)
  เพื่อศึกษาสภาพแวดล้อมในโรงงานที่มีฝุ่นแป้งจากกระดาษที่ใช้ในการผลิต
  โดยผลการติดตั้งเครื่องดักจับฝุ่นแป้งด้วยระบบไซโคลน
  สามารถลดความเข้มข้นของฝุ่นในบรรยากาศได้ประมาณ 54% บริเวณเครื่องพิมพ์ และลดลง 72%
  บริเวณที่พนักงานทำงานในส่วนของเครื่องพิมพ์ บริษัทฯ และบริษัทย่อยมีข้อปฏิบัติ 5 ส.
  ในการรักษาความสะอาดในสถานที่ทำงาน
  โดยในส่วนของพนักงานที่ต้องอยู่ในห้องที่มีการพ่นแป้งลงบนชิ้นงาน
  จะต้องสวมหน้ากากป้องกันฝุ่นแป้ง เนื่องจากในปัจจุบันบริษัทฯ
  และบริษัทย่อยยังไม่มีมาตรการกำจัดฝุ่นแป้งและกลิ่นสารเคมีที่ใช้ในการผลิตในโรงงาน นอกจากนี้
  บริษัทฯ และบริษัทย่อยยังมีการตรวจสุขภาพพนักงานอย่างสม่ำเสมอทุกปี เนื่องจากบริษัทฯ
  และบริษัทย่อยเล็งเห็นความสำคัญของสุขภาพพนักงาน และบุคลากรของบริษัท
  เป็นทรัพยากรที่มีค่าที่สุดในองค์กร